2 % dane pre našu MŠ

***Vážení rodičia,*** ***každá fyzická osoba, ktorej príjem podlieha zdaneniu, môže 2% zaplatenej dane venovať i neziskovým organizáciam ako je naša MŠ. Preto mi dovoľte, aby som Vás oslovila  s veľkou a úprimnou prosbou o podporu našej materskej školy prostredníctvom občianskeho združenia „Rodičovské združenie pri Materskej škole“ .***

**Postup, ako nám poukázať 2% dane**

***Ak ste zamestnanec*** *:*Do **15.02.**požiadajte zamestnávateľa o vykonanie ročného zúčtovania zaplatených preddavkov na daň. Potom požiadajte zamestnávateľa, aby Vám vystavil tlačivo *Potvrdenie o zaplatení dane* –je prílohou vyhlásenia a dá vám ho vyplnené vaša účtovníčka.  
Z tohto potvrdenia si viete vypočítať 2% z Vašej zaplatenej dane - to je max. suma, ktorú môžete v prospech prijímateľa poukázať. Táto suma však musí byť **minimálne 3 EUR.** VyplňteVyhlásenie o poukázaní 2%, ktoré nájdete na našej stránke v časti Dokumenty alebo v šatniach tried. Obe tieto tlačivá, teda **Vyhlásenie** spolu s **Potvrdením o zaplatení dane**, doručte do **30.4.** na daňový úrad podľa Vášho bydliska alebo k nám do MŠ. Daňový úrad peniaze neskôr prevedie na účet nášho občianskeho združenia.

***Ak si podávate daňové priznanie sami:*** Vypočítajte si Vaše 2% z dane z príjmov fyzickej osoby – to je maximálna suma, ktorú môžete poukázať v prospech prijímateľa, poukázať môžete aj menej ako 2%, musí však byť splnená podmienka minimálne 3 EUR pre prijímateľa. V daňovom priznaní pre fyzické osoby (typ A, B) sú už predtlačené kolónky na poukázanie 2% z dane v prospech jedného prijímateľa. Riadne vyplnené daňové priznanie doručte v lehote, ktorú máte na podanie daňového priznania (zvyčajne do 31.3.) na daňový úrad (príslušne podľa Vášho bydliska) a v tomto termíne aj zaplaťte daň z príjmov. Daňový úrad peniaze neskôr prevedie na účet občianskeho združenia.

***Ak ste právnická osoba:*** Vypočítajte si Vaše 2% z dane z príjmov právnickej osoby – to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 2%, musí však byť splnená podmienka minimálne 8,30 EUR na jedného prijímateľa. V daňovom priznaní pre právnické osoby sú už predtlačené kolónky na poukázanie 2% z dane v prospech troch prijímateľov. Riadne vyplnené daňové priznanie doručte v lehote, ktorú máte na podanie daňového priznania na daňový úrad (príslušne podľa Vášho sídla PO) a v tomto termíne aj zaplaťte daň z príjmov. Daňový úrad peniaze neskôr prevedie na účet občianskeho združenia (resp. max. ďalších dvoch subjektov).

***Údaje, ktoré potrebujete do daňového priznania uviesť:***

**Prijímateľ:**Rodičovské združenie pri Materskej škole

**sídlo:**POŽIARNA 1291/26 , 020 01  Púchov  
**IČO:**173196170353  
**právna forma:**občianske združenie

Ďakujem za porozumenie a ochotu ,neváhajte osloviť aj osoby v spoločnej domácnosti, či pracujúcich starých rodičov a známych....